Еуразиялық экономикалық одақтың Кеден кодексі туралы шартты ратификациялау туралы
207-бап. Еркін кедендік аймақ кедендік рәсімі қолданысының аяқталуы және тоқтатылуы

1. Еркін кедендік аймақтың кедендік рәсімінің қолданысы мынадай:
1) ЕЭА-ның жұмыс істеуін тоқтатқан немесе ЕЭА аумағында еркін кедендік аймақ кедендік рәсімінің қолданысын тоқтату туралы шешім қабылданған жағдайда - ЕЭА-ның жұмыс істеуін тоқтатқан немесе осындай шешім қабылдаған күннен бастап 6 ай ішінде;
2) тауарларды еркін кедендік аймақ кедендік рәсімімен орналастырған тұлға ЕЭА резиденті (қатысушысы, субъектісі) мәртебесін жоғалтқан жағдайда - тұлға осы мәртебені жоғалтқан күннен бастап 6 ай ішінде;
3) еркін кедендік аймақ кедендік рәсімімен орналастырылған тауарларды, еркін кедендік аймақ кедендік рәсімімен орналастырылған тауарлардан жасалған (алынған) тауарларды:
осы Кодекстің
205-бабының
4-тармағында көрсетілген мақсаттарда;
осы баптың 8-тармағында белгіленген жағдайда кедендік транзит кедендік рәсіміне сәйкес оларды бір ЕЭА аумағынан екінші ЕЭА аумағына тасымалдау үшін;
егер мұндай тауарлар өзінің тұтынушылық қасиеттерін жоғалтқан және олардың сапасы түпкі мақсаттары үшін пайдалануға жарамсыз болса, мүше мемлекеттердің заңнамасына сәйкес оларды көму, залалсыздандыру, кәдеге жарату немесе оларды өзге де тәсілмен жою үшін осындай тауарларды әкету жағдайларын қоспағанда, осындай тауарларды ЕЭА аумағынан әкеткен жағдайда;
4) осы Кодекстің
205-бабы
1-тармағының 5-тармақшасына сәйкес тауарларды тұтынған жағдайда;
5) ЕЭА резиденті (қатысушысы, субъектісі) еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды иелену, пайдалану және (немесе) оларға билік ету құқықтарын ЕЭА-ның өзге резидентіне (қатысушына, субъектісіне) осы Кодекстің
205-бабының
8-10 және 11-тармақтарында көрсетілген жағдайларда тауарларды беруді қоспағанда, осы баптың 8 және 9-тармақтарына сәйкес ЕЭА резиденті (қатысушысы, субъектісі) болып табылмайтын тұлғаға берген жағдайда аяқталуға тиіс.
2. Еркін кедендік аймақ кедендік рәсімінің қолданысы аяқталған кезде мыналар тауарлардың декларанты бола алады:
1) тауарларды еркін кедендік аймақ кедендік рәсімімен орналастырған кезде, олардың декларанты болып табылатын тұлға;
2) осы Кодекстің
205-бабының
10-тармағына сәйкес еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды иелену, пайдалану және (немесе) оларға билік ету құқықтары берілген ЕЭА резиденті (қатысушысы, субъектісі);
3) осы Кодекстің
205-бабының
11-тармағына сәйкес еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды иелену, пайдалану және (немесе) оларға билік ету құқықтары берілген тұлға;
4) порттық ЕЭА немесе логистикалық ЕЭА аумағындағы тауарларға қатысты - ЕЭА резиденті (қатысушысы, субъектісі) немесе осы Кодекстің
202-бабының
3-тармағында көрсетілген тұлға;
5) егер еркін кедендік аймақ кедендік рәсімінің қолданысы осы баптың 5-тармағының 3-тармақшасына немесе 6-тармағының 1-тармақшасына сәйкес аяқталса, еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды иелену, пайдалану және (немесе) оларға билік ету құқықтары берілген, ЕЭА резиденті (қатысушысы, субъектісі) болып табылмайтын тұлға.
3. ЕЭА-ның жұмыс істеуі тоқтатылған немесе ЕЭА аумағында еркін кедендік аймақ кедендік рәсімін қолдануды тоқтату туралы шешім қабылданған кезде еркін кедендік аймақ кедендік рәсімінің қолданысы, осы баптың 5, 6, 8 және 9-тармақтары ескеріле отырып, еркін кедендік аймақ кедендік рәсімімен орналастырылған тауарлар және еркін кедендік аймақ кедендік рәсімімен орналастырылған тауарлардан жасалған (алынған) тауарлар, оның аумағындағы кедендік транзит кедендік рәсімін қоспағанда, осы Кодексте көзделген кедендік рәсіммен орналастырумен аяқталады не осы баптың 10 және 12-тармақтарына сәйкес кедендік рәсіммен орналастырылмастан аяқталады.
Шегі Одақтың кедендік шекарасының учаскелерімен толық немесе ішінара сәйкес келетін ЕЭА жұмыс істеуі тоқтатылған кезде немесе осындай ЕЭА аумағында еркін кедендік аймақ кедендік рәсімін қолдануды тоқтату туралы шешім қабылданған кезде, Комиссия еркін кедендік аймақ кедендік рәсімінің қолданысын аяқтаудың өзге де тәртібін айқындауға құқылы.
Еркін кедендік аймақ кедендік рәсімнің қолданылуы аяқталмаған кезде осы баптың 1-тармағының 1-тармақшасында көрсетілген мерзім өткен соң осы тармақтың бірінші абзацына сәйкес осы кедендік рәсімінің қолданысы тоқтатылады, ал кеден органдары тауарларды осы Кодекстің
51-тарауына
сәйкес ұстайды.
4. Тұлға ЕЭА резиденті (қатысушысы, субъектісі) мәртебесін жоғалтқан кезде еркін кедендік аймақ кедендік рәсімінің қолданысы, кедендік транзит кедендік рәсімін қоспағанда, осы баптың 5, 6, 8 және 9-тармақтары ескеріле отырып, еркін кедендік аймақ кедендік рәсімімен орналастырылған тауарларды және еркін кедендік аймақ кедендік рәсімімен орналастырылған тауарлардан жасалған (алынған) тауарларды осы Кодексте көзделген кедендік рәсіммен орналастырумен аяқталады не осы баптың 10 және 13-тармақтарына сәйкес кедендік рәсіммен орналастырылмастан аяқталады.
Еркін кедендік аймақ кедендік рәсімінің қолданысы аяқталмаған кезде осы баптың 1-тармағының 2-тармақшасында көрсетілген мерзім өткен соң осы тармақтың бірінші абзацына сәйкес осы кедендік рәсімнің қолданысы тоқтатылады, ал кеден органдары тауарларды осы Кодекстің
51-тарауына
сәйкес ұстайды.
5. ЕЭА аумағынан тауарларды Одақтың кедендік аумағынан тысқары жерлерге әкету үшін еркін кедендік аймақ кедендік рәсімінің қолданысы:
1) мыналардың:
еркін кедендік аймақ кедендік рәсімімен орналастырылған және тасудың (тасымалдаудың) және (немесе) сақтаудың қалыпты жағдайларында табиғи тозу салдарынан болған өзгерістерден, сондай-ақ табиғи кему салдарынан болған өзгерістерден басқа, өзгеріссіз күйде әкетілетін шетелдік тауарларды;
егер еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарлар осы Кодекстің
210-бабына
сәйкес Одақ тауарлары болып танылмаған жағдайда, еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарлар кері экспорт кедендік рәсімімен;
2) мыналар:
еркін кедендік аймақ кедендік рәсімімен орналастырылған Одақ тауарлары;
Одақ тауарларынан жасалған (алынған), оның ішінде еркін кедендік аймақ кедендік рәсімімен орналастырылмаған тауарлар;
егер еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарлар осы Кодекстің
210-бабына
сәйкес Одақ тауарлары болып танылған жағдайда, еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарлар экспорт кедендік рәсімімен;
3) еркін кедендік аймақ кедендік рәсімімен және тасудың

(тасымалдаудың) және (немесе) сақтаудың қалыпты жағдайларында табиғи тозу салдарынан болған өзгерістерден немесе табиғи кему салдарынан болған өзгерістерден басқа, өзгеріссіз күйде порттық ЕЭА немесе логистикалық ЕЭА аумағынан әкетілетін, орналастырылған шетелдік тауарларды осы Кодекстің
142-бабының
3-тармағының 1 және 3-тармақшаларына сәйкес кедендік транзит кедендік рәсімімен орналастырылмай аяқталады.
6. ЕЭА аумағынан тауарларды Одақтың кеден аумағының қалған бөлігіне әкету үшін еркін кедендік аймақ кедендік рәсімінің қолданылуы:
1) еркін кедендік аймақ кедендік рәсімімен орналастырылған және еркін кедендік аймақ кедендік рәсімімен орналастырылған тауарларды қайта өңдеу жөніндегі операцияларға ұшырамаған шетелдік тауарларды және осы баптың 7-тармағы ескеріле отырып, еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарларды осы Кодекстің
127-бабының
2-тармағының 1, 4, 5, 7, 10, 14 - 16-тармақшаларында көрсетілген кедендік рәсімдермен;
2) мыналарды:
тасудың (тасымалдаудың) және (немесе) сақтаудың қалыпты жағдайларында табиғи тозу салдарынан болған өзгерістердің, сондай-ақ табиғи кему салдарынан болған өзгерістерден басқа, өзгеріссіз күйде әкетілетін еркін кедендік аймақ кедендік рәсімімен орналастырылған Одақ тауарлары;
еркін кедендік аймақ кедендік рәсімімен орналастырылған, тек қана Одақ тауарларынан, оның ішінде еркін кедендік аймақ кедендік рәсімімен орналастырылмаған Одақ тауарлары пайдаланыла отырып жасалған (алынған) тауарлар кері импорт кедендік рәсімімен;
3) еркін кедендік аймақ кедендік рәсімімен орналастырылған және тасудың (тасымалдаудың) және (немесе) сақтаудың қалыпты жағдайларында табиғи тозу салдарынан болған өзгерістердің, сондай-ақ табиғи кему салдарынан болған өзгерістерден басқа, өзгеріссіз күйде бір мүше мемлекеттің порттық ЕЭА немесе логистикалық ЕЭА аумағынан екінші мүше мемлекеттің аумағына әкетілетін шетелдік тауарларды кедендік транзит кедендік рәсімімен орналастырумен аяқталады.
7. Егер еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарлардың құрамына ішкі нарықты қорғау шараларының қолданылу аясына жататын шетелдік тауарлар кіретін болса, мұндай тауарлар ЕЭА-ның аумағынан Одақтың кедендік аумағының қалған бөлігіне әкету үшін осы тауарларда еркін кедендік аймақ кедендік рәсімімен орналастырылған шетелдік тауарлар идентификатталған жағдайда осы Кодекстің
127-бабының
2-тармағының 1 және 7-тармақшаларында көрсетілген кедендік рәсімдермен орналастырылуы мүмкін.
8. Еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды еркін кедендік аймақ кедендік рәсімімен орналастырған ЕЭА резиденті (қатысушысы, субъектісі) көрсетілген тауарларды иелену, пайдалану және (немесе) оларға билік ету құқығын ЕЭА-ның өзге резидентіне (қатысушысына, субъектісіне) берген кезде еркін кедендік аймақ кедендік рәсімінің қолданысы мұндай тауарларды иелену, пайдалану және (немесе) оларға билік ету құқығы берілген ЕЭА резидентінің (қатысушысының, субъектісінің) осындай тауарларды еркін кедендік аймақ кедендік рәсімімен орналастыруымен аяқталады.
Егер көрсетілген жағдайда тауарларды ЕЭА бір аумағынан ЕЭА басқа аумағына тасымалдау қажет болғанда, мұндай тасымалдау осы тармақтың үшінші абзацында көзделген жағдайды қоспағанда, осы Кодекстің
22-тарауында
көзделген тәртіппен және шарттарда кедендік транзит кедендік рәсіміне сәйкес жүзеге асырылады.
Одақ тауарлары, Одақтың мүшелері болып табылмайтын мемлекеттердің аумағы және (немесе) теңіз арқылы тасымалданатын Одақ тауарларын қоспағанда, ЕЭА-ның бір аумағынан ЕЭА басқа аумағына, егер осындай ЕЭА бір мүше мемлекеттің аумағында орналасқан болса, мұндай тауарлар кедендік транзит кедендік рәсімімен орналастырылмай тасымалданады.
9. Еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды еркін кедендік аймақ кедендік рәсімімен орналастырған ЕЭА резиденті (қатысушысы, субъектісі) көрсетілген тауарларды иелену, пайдалану және (немесе) оларға билік ету құқығын ЕЭА резиденті (қатысушысы, субъектісі) болып табылмайтын тұлғаға берген кезде оларды ЕЭА аумағынан Одақтың кедендік аумағының қалған бөлігіне әкету үшін еркін кедендік аймақ кедендік рәсімінің қолданысы осы баптың 1-тармағының 3-тармақшасына сәйкес тауарлар еркін кедендік аймақ кедендік рәсімінің қолданысы аяқталмай, ЕЭА аумағынан әкетілуі мүмкін жағдайды қоспағанда, осындай тауарларды осы баптың 6-тармағының 1-тармақшасында көрсетілген кедендік рәсіммен орналастырумен аяқталады.
10. Еркін кедендік аймақ кедендік рәсімінің қолданысы осы баптың 12 және 13-тармақтарында көзделген жағдайларда, сондай-ақ мынадай:
1) еркін кедендік аймақ кедендік рәсімімен орналастырылған тауарлар және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарлар өзінің тұтынушылық қасиеттерін жоғалтқан және олардың сапасы мақсаттары үшін пайдалануға жарамсыз болған, мүше мемлекеттердің заңнамасына сәйкес көму, залалсыздандыру, кәдеге жарату немесе оларды өзге де тәсілмен жою үшін ЕЭА аумағынан әкетілетін жағдайларда, тауарларды кедендік рәсімдермен орналастырмай аяқталады. Бұл ретте еркін кедендік аймақ кедендік рәсімінің қолданысы көмілген, залалсыздандырылған, кәдеге жаратылған және (немесе) өзге де тәсілмен жойылған тауарлардың санына сәйкес келетін және мүше мемлекеттердің кедендік реттеу туралы заңнамасына сәйкес айқындалатын еркін кедендік аймақ кедендік рәсімімен орналастырылған тауарлар бөлігіне қатысты аяқталады;
2) еркін кедендік аймақ кедендік рәсімімен орналастырылған тауарлар авария немесе еңсерілмейтін күш әсері салдарынан жойылған және (немесе) қайтарымсыз жоғалған не тасудың (тасымалдаудың) және сақтаудың қалыпты жағдайларында табиғи кему салдарынан қайтарымсыз жоғалған және осындай жойылу немесе қайтарымсыз жоғалу фактісін кеден органы мүше мемлекеттердің кедендік реттеу туралы заңнамасына сәйкес мойындаған;
3) еркін кедендік аймақ кедендік рәсімімен орналастырылған тауарлар және еркін кедендік аймақ кедендік рәсімімен орналастырылған тауарлардан жасалған (алынған) тауарлар осы Кодекстің
205-бабының
1-тармағының 5-тармақшасына сәйкес тұтынылған;
4) тасудың (тасымалдаудың) және (немесе) сақтаудың қалыпты жағдайларында табиғи тозу салдарынан болған өзгерістерден, сондай-ақ табиғи кему салдарынан болған өзгерістерден басқа, өзгеріссіз күйде порттық ЕЭА немесе логистикалық ЕЭА аумағында еркін кедендік аймақ кедендік рәсімімен орналастырылған шетелдік тауарлар мүше мемлекеттердің заңнамасында белгіленген жағдайларда, Одақтың кедендік аумағынан тысқары жерлерге осындай порттық ЕЭА немесе логистикалық ЕЭА шектесетін әкету орны арқылы әкетілген жағдайларда тауарларды кедендік рәсімдермен орналастырмай аяқталады.
11. Еркін кедендік аймақ кедендік рәсімі қолданысының аяқталу тәртібі осы баптың 1, 2 және 4-тармақтарында көзделген жағдайларда, мүше мемлекеттердің кедендік реттеу туралы заңнамасына сәйкес белгіленеді.
Еркін кедендік аймақ кедендік рәсімінің қолданысын аяқтау тәртібін осы баптың 10-тармағының 3-тармақшасында көзделген жағдайларда, Комиссия айқындайды.
12. ЕЭА жұмыс істеуі тоқтатылған немесе ЕЭА аумағында еркін кедендік аймақ кедендік рәсімінің қолданылуын тоқтату туралы шешім қабылданған кезде еркін кедендік аймақ кедендік рәсімімен орналастырылған және ЕЭА резиденті (қатысушысы, субъектісі) ЕЭА аумағында қызметін жүзеге асыру (жүргізу) туралы келісімді (шартты) (ЕЭА-дағы қызметтің шарттары туралы шартты, инвестициялық декларацияны, кәсіпкерлік бағдарламаны) жүзеге асыру үшін пайдалануға енгізген жабдық немесе ЕЭА аумағында жылжымайтын мүлік объектілерін салу үшін пайдаланылатын және осындай объектілерінің құрамдас бөлігі болып табылатын тауарлар болып табылатын тауарларға қатысты еркін кедендік аймақ кедендік рәсімінің қолданысы мүше мемлекеттердің заңнамасында белгіленген тәртіппен көрсетілген тауарлар кедендік рәсіммен орналастырылмай аяқталады.
Комиссия көрсетілген тауарларға қатысты еркін кедендік аймақ кедендік рәсімінің қолданысын аяқтау тәртібін айқындауға құқылы.
Көрсетілген тауарлар еркін кедендік аймақ кедендік рәсімінің қолданысы аяқталған күннен бастап Одақ тауарлары мәртебесіне ие болады.
13. Тұлға ЕЭА аумағында қызметін жүзеге асыру (жүргізу) туралы келісімнің (шарттың) (ЕЭА-дағы қызметтің шарттары туралы шарттың, инвестициялық декларацияның, кәсіпкерлік бағдарламаның) қолданылу мерзімінің өтуіне және осы келісімшарттың талаптарын орындауға байланысты ЕЭА резиденті (қатысушысы субъектісі) мәртебесін жоғалтқан жағдайда еркін кедендік аймақ кедендік рәсімімен орналастырылған және ЕЭА аумағында қызметін жүзеге асыру (жүргізу) туралы келісімді (шартты) (ЕЭА-дағы қызметтің шарттары туралы шартты, инвестициялық декларацияны, кәсіпкерлік бағдарламаны) іске асыру үшін ЕЭА резиденті (қатысушысы, субьектісі) пайдалануға енгізген және қолданатын жабдық немесе ЕЭА аумағында жылжымайтын мүлік объектілерін салу үшін пайдаланылған және осындай жылжымайтын мүлік объектілерінің құрамдас бөлігі болып табылатын тауарлар болып табылатын тауарларға қатысты еркін кедендік аймақ кедендік рәсімінің қолданысы көрсетілген тауарлар мүше мемлекеттердің заңнамасында белгіленген тәртіппен кедендік рәсіммен орналастырылмай аяқталады.
Комиссия көрсетілген тауарларға қатысты еркін кедендік аймақ кедендік рәсімінің қолданысын аяқтау тәртібін айқындауға құқылы.
Көрсетілген тауарлар еркін кедендік аймақ кедендік рәсімінің қолданысы аяқталған күннен бастап Одақ тауарлары мәртебесіне ие болады.
14. ЕЭА резиденті (қатысушысы, субъектісі) болып табылатын тұлға таратылған (қызметі тоқтатылған) кезде еркін кедендік аймақ кедендік рәсімінің аяқталуы, мүше мемлекеттердің кедендік реттеу туралы заңнамасына сәйкес жүзеге асырылады.